7. ΝΟΜΟΣ υπ’ αριθ. 537 της 31 Ιαν./6 Φεβρ. 1948 (ΦΕΚ Α΄ 30)  Περί επιβολής προσθέτου τέλους επί των εν Κερκύρα λειτουργούντων δημοσίων θεαμάτων, υπέρ των δύο Μουσικών Ιδρυμάτων Κερκύρας «Φιλαρμονική Εταιρεία Κερκύρας» και «Φιλαρμονική Εταιρεία Μάντζαρος», εν Λευκάδι υπέρ της «Φιλαρμονικής Εταιρείας» κλπ. Άρθρ.1.-Επί των εισιτηρίων των εν ταις πόλεσι Κερκύρας και Λευκάδος λειτουργούντων επί διατετιμημένη εισόδω Δημοσίων θεαμάτων (εξαιρέσει των μελοδραματικών παραστάσεων), ως ταύτα νοούνται κατά το άρθρ. 1 του Νόμ. 1237, επιβάλλεται ειδικόν πρόσθετον τέλος δημοσίων θεαμάτων καθοριζόμενον εις 10% επί της τιμής εκάστου εισιτηρίου. Με το άρθρ. 9 Νομ. 1080/20-22 Οκτ. 1980 (ΦΕΚ Α΄ 246) τομ. 3Α σελ. 318, 36, ορίζεται ότι το ειδικό πρόσθετο τέλος του 10% επί των εισιτηρίων επεκτείνεται και στις πόλεις Ζακύνθου, Κορίνθου, Ιωαννίνων, Πατρών και Ιεράπετρας, Άρθρ.2.-Τα εκ του προσθέτου τούτου τέλους έσοδα κατατίθενται υποχρεωτικώς τα μεν εκ των έν Κερκύρα θεαμάτων εις το εν Κερκύρα Υποκατάστημα της Τραπέζης της Ελλάδος τακτικώς κατά μήνα υπό του Δημοσίου Ταμείου κατά 40% επ’ ονόματι της «Φιλαρμονικής Εταιρείας Κερκύρας» κατά έτερα 40% υπέρ της εν Κερκύρα Φιλαρμονικής Εταιρείας «Μάντζαρος» κατά έτερα 10% υπέρ της Φιλαρμονικής Εταιρίας «Γαστουρίου» και κατά τα έτερα 10% υπέρ της Φιλαρμονικής Εταιρείας «Σκριπερού» δια την εκάστοτε ανάληψιν των κατατεθειμένων ποσών υπό των δικαιούχων Φιλαρμονικών Εταιρειών, τα δε εκ  (Αντί για τη σελ. 957(β) Σελ. 957(γ) Τεύχος ΙΑ-5-1 Σελ. 77 Ωδεία κλ.π. Μουσικά Ιδρύματα 31.Ν.α.7 των εν Λευκάδι θεαμάτων εις το εν Λευκάδι Υ/μα της Εθνικής Τραπέζης επ’ ονόματι της  εν  Λευκάδι Φιλαρμονικής  Εταιρείας  δια την εκάστοτε ανάληψιν υπό της δικαιούχου Φιλαρμονικής ταύτης Εταιρείας. Πάσα αντικειμένη διάταξις καταργείται. Άρθρ.3.-Δύναται δια Β.Δ/τος προτάσει των Υπουργών Θρησκευμάτων και Εθνικής Παιδείας και Οικονομικών να επεκτείνηται η ισχύς του παρόντος Νόμου και εις άλλας πόλεις, εφ’ όσον τούτο ήθελε ζητηθή δια ψηφίσματος του Δημοτικού Συμβουλίου. Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως. Εις εκτέλεσιν του άνω άρθρ. 3 εξεδόθησαν διάφορα Δ/τα επιβολής προσθέτου τέλους επί των δημοσίων θεαμάτων υπέρ των τοπικών Μουσικών Ιδρυμάτων, ως α)Υπέρ Φιλαρμονικής Καλαμών (Β.Δ. 20 Απρ./5 Μαΐου 1949 ΦΕΚ Α΄ 108), β)υπέρ Δημοτικής Μουσικής Ερμουπόλεως (Β.Δ. 20 Απρ./5 Μαΐου 1949 ΦΕΚ Α΄108), γ)υπέρ Φιλαρμονικής Λιμένος Βαθέος (Β.Δ. 20 Απρ. /5 Μαΐου 1949 ΦΕΚ Α΄ 108), δ)υπέρ Φιλαρμονικής Δήμου Παγασών (Βόλου) (Β.Δ. 16 Ιουν./4 Ιουλ. 1949), ε)υπέρ Φιλαρμονικής Δήμου Χίου (Β.Δ. 16 Ιουν./4 Ιουλ. 1949), ς)υπέρ Ηπειρωτικού Μουσικού Συλλόγου «Ο Σκουφάς» (Άρτης) (Β.Δ. 22/30 Ιουλ. 1949), ζ)υπέρ Δημοτικής Φιλαρμονικής Σητείας (Κρήτης) (Β.Δ. 11/15 Δεκ. 1951), η)υπέρ Οργανισμού Μουσικών Συναυλιών και Ωδείου Κοντονή (Ζακύνθου) (Β.Δ. 16/24 Ιαν. 1952), θ)υπέρ Φιλαρμονικής Δήμου Κορίνθου (Β.Δ. 22/28 Αυγ. 1952) και ι)υπέρ Δημοτικής Φιλαρμονικής Ιωαννίνων (Β.Δ. 18 Ιαν./13 Φεβρ. 1954). (Αναλόγους διατάξεις της προπολεμικής περιόδου βλ. εν Τομ. 28 σελ. 133, αριθ. 5. Εν γένει δε δια το θέμα τούτο βλ. θέμα Φορολογία δημοσίων Θεαμάτων εν τόμω 28, σελ. 127 και επόμ.). Το πρόσθετο τέλος για τις Φιλαρμονικές των άνω πόλεων και άλλων με άλλα Π.Δ. καταργήθηκε από την Τ.1184/143 ΠΟΛ. 148/2-24 Μαΐου 1988 (ΦΕΚ Β΄ 312) απ. Υπ. Εσωτερ. και Οικον. (κατωτ. αριθ. 19). Σελ. 958(γ) Τεύχος ΙΑ-5-1 Σελ. 78 